नई दिल्ली। कैंसर जैसी बीमारी से जूझ रहे इरफान का मानना है कि ‘अनिश्चित ही निश्चित है’। बीमारी की पहचान के बाद सदमे से लेकर इस चीज का एहसास कि जिंदगी जैसी भी चल रही है उसपर अपना कंट्रोल नहीं। फिलहाल लंदन में अपनी रेयर किस्म की बीमारी का इलाज करा रहे इरफान ने एक भावुक और दार्शनिक नोट में अस्पताल से अपने सपनों के मक्का यानी लॉर्ड्स स्टेडियम तक का हाल बताया। इरफान खान ने तीन महीनों बाद ट्वीट कर पहली बार कैंसर से अपनी जंग के बारे में बताया है।